**ՕՑԻ ՀՈՒԼԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Մի կնիկ մի տղա ա ունենըմ։ Դրանք ջլիզդան քյասըբնու քյասիբն են ըլըմ։

Տղեն ամեն օր տանըմ ա քախկըմը շլակով չախ ա ծախըմ.— Հայ չախ եմ ծախըմ, հայ չախ եմ ծախըմ,— բերըմ են դրանով ապրըմ։

Էդ տղեն մի օր էլ քախկիցը եդ գալիս տենըմ ա, որ հրես մի կատու՝ շլնքիցը կապել են ու ծեծըմ են։

Դա ղանչանք ա անըմ, թե.—Մեխկ չի՞, էդ անլիզու հայվանը, որ ծեծըմ եք։

Ասըմ են.— Թե սիրտդ շատ ա ցավըմ, փող տուր՝ բաց թողունք։

Էդ նաչարն իրան ըշխատած փողի կեսը տալիս ա, էդ կատվին ազատըմ։ Գալիս ա տենըմ, հրես մի թազի էլ են կատվի պես ջանը դաղըմ։ Ձեռին ինչքան փող ա ունենըմ, տալիս ա՝ դրան էլ ազատըմ։ Էդ կատուն ու թազին ընգնըմ են դրա եդնա ու գալի։

Գալիս ա տուն հասնըմ, մորն ասըմ ա.— Սհե-սհե:

Մերն ասըմ ա.— Ի՜, եղին քի տանի, մթամ մենք ապրելու հնար շատ ունինք, դրանց էլ ջոգ բերի՞ր։

Ասըմ ա.— Բան չի կա, նանի ջա՛ն, դրանք իրանց գլուխը կպհեն։

Եդնա էդ թազին ու կատուն ամեն օր գնըմ են ծովի ղրաղին թոռչըքերի բռնած ձգան ախկընով ապրըմ։ Մընել կատուն ախկընու միչիցը մի օցի հուլն ա գդնըմ։

Թազին կռվըմ ա, թե— Ինձ տուր։

Տալիս չի, վազելով բերըմ ա էն տղի ըղաքին վեր գձըմ։

Էն նաչարն էլ դրա զորութինը գիդենալիս չի ըլըմ, վեր ա ունըմ, նհե ձեռին պլպլալով բռնըմ ա։

Էդ հուլը լիզու ա ըլըմ, ասըմ ա.— Ասա՛, մուրազդ տամ։

Մին դա շշկլվըմ ա, հմա եդ ասըմ ա.— Քիանի խնթրըմ եմ, որ ինձ մի օթախ տաս, մին֊մին ձեռք շոր տաս հաքնինք, ըշխատենք, միչին նամուսով ապրինք, մեր էս բնիցն ազատվինք։

Հլե էդ ասիլն ա տենըմ, մին էլ տենըմ ա՝ մի լավ օթախի միչի են, իրան ու մոր հմար էլ ամընու հմար մի ձեռք շոր ընդի դրած։ Նոր էնա ուրախանաս, ինչ ուրախանըմ են, խնդաս, ինչ խնդըմ են։

Տղեն որ մի լավ հուլի զորութինն իմանըմ ա, մի օր էլ մորն ասըմ ա.— Գնա ինձ հմար թաքավորի ախչիկն ուզե։

Ասըմ ա.— Վա՜յ, մենք սհե քյասիբ, ես ո՞նց գնամ թաքավորի ախչիկն ուզեմ, ինձ թաքավոր մոդ կթողո՞ւ։

Ասըմ ա.— Դու գնա, վախիլ մի, ինչ պայման դնե, ասա— հա՛, ռազի եմ։

Էնա գնըմ ա թաքավորի դռանը նստըմ։

Գնըմ են, ասըմ. —Թաքավորն ապրած կենա, մի պառավ ա էկել դռանը նստել, ըմանչըմ ա, թե տուն գա։

Ասըմ ա.— Կանչեցեք գա։

Կանչըմ են։ Գնըմ ա ասըմ.— Թաքավորն ապրած կենա, մի բան եմ ուզըմ ասեմ, հմա ըմանչըմ եմ։

Ասըմ ա.— Ըմանչիլ մի, ասա՛։

Ասըմ ա.— Իմ տղեն քու ախչիկն ուզըմ ա։

Ասըմ ա.— Շատ էլ լավ ա անըմ, հմա գլխիցը վենձ գործ ա բռնել, նա կարալ չի իմ ջուղաբը տալ ու ինձ բարեկամ դառնալ։

Ասըմ ա.— Կարա՛, դու պայմանն ասա։

Ասըմ ա.— Գնա՛ քու տղին ասա՝ էն թավուր պալատ շինե, որ արևը գա ճաշի տեղը, նրա պալատիցը դեռ իմ պալատի վրա շվաք ըլի։ Եդնա քու պալատից չկել իմ պալատը ճամփա շինե, ճամփու ղրաղնըմը էնքան բանցրը ծառեր ըլի դուս էկած, որ ծերներուն իրար գա, խալիչքերն էլ փռած ըլի, որ իմ ախչիկը գնա-գա, ոտը գեղնին չի առնի։ Գնա ասա, թե կարա շինե, իմ ախչիկը կտամ, թե խու կարալ չի հա, քու գլուխն էլ, տղիդ գլուխն էլ կթռցնեմ, որ չիմն էլ հսկանան, թե ամեն մարթի բան չի թաքավորի ախչիկն ուզիլը:

Գնըմ ա ասըմ տղին։

Տղեն ասըմ ա.— Էդ ի՞նչ ա որ, հլե հրեսի։ Էն հլին խնթրըմ ա, ասըմ ա.— Սհե-սհե, պալատ շինե։

Քնըմ են։ Ըռավոդը վի ա կենըմ, տենըմ ա մի պալատ շինած, որ էլ ասելու ոչ, թաքավորի պալատին շվաք ա արել։ Թաքավորը հե գիդե թե դեռ լիսացել չի, քնած ա մնացել։ Եդնա ճամփու ղրաղնին էլ նհե ծառներ են ըլըմ։

Մորն ասըմ ա.— Գնա ասա՛, ասածդ էլավ, հմի՞ ինչ ես ուզըմ։

Մերը գնըմ ա, ասըմ։

Հմի էլ ասըմ ա.— Թե քու տղեն կարա իրան սարք ու չխարովն իմ ղոշունին հըցավորե, ախչիկս կտամ, թե խու կարալ չի— տալ չեմ։

Էնա մերը եդ գալիս ա տղին ասըմ։

Տղեն ասըմ ա.— Էդ ի՞նչ ա որ, հլե հրեսի։

Էդ հլին ասըմ ա, հուլը ըստոլնի ա սարքըմ, ամեն բան նրանց վրա լքցնըմ ա, ղոշունը գալիս ա ուտըմ, ամեքը շոգ ըստաքանըմ, ջոգ տալեքըմ, ջոգ ըմանըմ հըցավորվըմ ա, խմըմ են, քեփ անըմ, գնըմ են։ Եդ մերը գնըմ ա թաքավորի կուշտը։

Հմի էլ ասըմ ա.— Թող քու տղեն իրա պալատիցը չկել իմ պալատը խալիչըքեր փռե, որ իմ ախչիկը ոտը գեդնին չի դնե։

Եդ էդ էլ ա անըմ։ Էնա նոր թաքավորը, շան հալի, ախչիկը տալիս ա, օխտն օր, օխտը քշեր հրսանիք են անըմ, բերըմ են տղի տուն։ Խնդաս ինչ խնդըմ են, ուրխանաս՝ ինչ ուրխանըմ են, հմա վայ նրանց խնդալուն։

Տհենց մխելի վախտ անց են կացնըմ։ Էդ տղեն բերըմ ա մի արաբի իրան վեզիր ա շինըմ։ Էդ Արաբն աչկն ա դնըմ էդ տղի ապրուստի ու կնգա վրա, միտկն ա անըմ, թե ո՞նց տիրանա։ Դա գիդենըմ ա, որ տղեն թաքավորի սրտովը չի, գնըմ ա թաքավորի հետ մսլահաթ անըմ։

Թաքավորն ասըմ ա.— Թե կարըմ ես՝ ախչըկանս սիրտը գողացի, մնացածը հեշտ ա։

Արաբը գնըմ ա գյուլլա դիբած ախչըկա հետ մոդիկանըմ, հետո սիլի-բիլի ա անըմ, որ նրանից տղի գաղտնիքն իմանա։

Որ շատ մոդիկանըմ են, մի օր էլ ասըմ ա.— Թաքավորի ախչիկ, դուն ի՞նչ կնիկ ես, որ քու մարթի գախտնիքն էլ չի գիդես, նա որ քեզ սիրելիս ըլի, քեզանից գախտնիք կպահե՞։

Ասըմ ա.— Ի՞նչ ա թաքուն պհել իմ մարթն ինձանից։

Ասըմ ա.— Նա քեզ ասել ա՞, թե ինքն ընչով էդքան հարստացավ, որ քու հորն էլ անց կացավ։

Ըտի թաքավորի ախչիկն ընգնըմ ա մտկի եդնա։

Ըրիգունը մարթը տուն ա գալի, տենըմ ա կնիկր մրթշորված, թթված, նստած ա։ Մոդ ա գալի, թե ճտովն ընգնի, պըչպաչորվին ամեն հետվա պես, ձեռով եդ ա բռթըմ, թող չի անըմ մոդ գնալու:

Ասըմ ա.— Խի՞ ա քեփդ խարաբ։

Թե ասըմ ա.— Նրա համար, որ դուն ինձ սիրըմ չես։

Ասըմ ա.— Ես քեզ սիրըմ եմ, դու խի՞ ես էդ դառը խոսկն ասըմ։

Ասըմ ա.— Որ ինձ սիրըմ ես, խի՞ ես ինձանից գախտնիք պհըմ, խի՞ չես ասըմ, թե դուն ընչով ես հարստացել։

Նաչարն ըտի մնըմ ա սլարած, հմա որ ինքը շատ ա սիրելիս ըլըմ, կարըմ չի խաթրիցն անց կենա, հուլը լեզվի տակին ա պհելիս ըլըմ, հանըմ ա շհանց տալի, ասըմ ա.—Հրես իմ հարստութինի ուժը սրա միչին ա։

Էն պռճըկվածը, որ վլվլալեն հուլը տենըմ ա, ասըմ ա.— Ինձ տու իմ կշտին կենա, հետը խաղ անեմ, ուրխանամ։

Մթամ ուզըմ ա հուլն Արաբին շհանց տա, հմբարտանա, որ իրա մարթն իրան շատ ա սիրըմ։

Նա էլ խաթրիցն ըլըմ չի, դե ինչ գիդե, թե ընչի հմար ա ուզըմ։

Տալիս ա իրան, հունարն էլ շհանց ա տալի, թե՝ մարթի շհանց չի տաս։

Հմա ո՞րդի.— էքսի օրը վազելով տանըմ ա Արաբի կուշտը, թե.— Բա ասիր իմ մարթն ինձ սիրըմ չի, բա խի՞ ասավ, թե իրա հունարը որն ա։ Ասըմ ա ու հուլը վլվլալով շհանց ա տալի։ Արաբն աչքերը չորս ա անըմ, ուզըմ ա, թե վրա թռչի խլե, հմա եդ սիրտ չի անըմ։

Դրանից եդն էլ Արաբը թեզ-թեզ գալիս ա էդ անսկամի կուշտը։ Էն նաչարիցը սուտ-սուտ գեշ բաներ ա խաբար տալի, քածի հմար էլ լավ-լավ բաներ ա առնըմ, բերըմ ա ուտացնըմ, էնքան անըմ ա, գրավըմ ա, իրար վրա սեր են գձըմ, էն նաչարին էլ բանի տեղ չեն դնըմ։ Մի օր էլ հուլը մարթից թաքուն գողանըմ ա, բերըմ ա, Արաբին տալի։

Արաբը հլին ասըմ ա.—Սևանա ծովըմը մի պալատ շինե, իրա ժամովը, իրա հարմարութենովը, ինձ ու թաքավորի ախչըկանն էլ— միչին։

Հլե չկելն աչկներուն բաց ու խուփ են անըմ, մին էլ տենըմ։ Ըտի իրար էրես ուտելով, կռվելով ցամաքն են դուս գալի։ Հլե էդ վախտը մին Էլ տենըմ են, որ թոռչըքերը գալիս են։

Ասըմ են.— Ըստի կենանք գան, բալի ձգներր հուլը կուլ տված ըլին— հանեն, ախկրնու միչիցը գդնինք։

Էնա գալիս են ձուգ բռնըմ, ախկընին հանըմ, դեն ածըմ, հանըմ դեն ածըմ։

Էդ կրակի էկած շունն ու կատուն էլ ոնց են քրքրրմ էդ ախկընին, էլ ասելու ոչ։

Թոռչըքերն ասըմ են.— Էս տերը մեռածնին էս ընչի՞ են ման գալիս ըսօրվանց օրը։ Փետը քաշըմ են, հետ ածըմ, հմա դրանք եդ գալիս են ման գալի։

Հլե մին էլ կատուն ասըմ ա.— Հրես գդա։

Շունը վրա ա թռչըմ, որ ձեռիցը խլե, տանի ինքը լավամարթի դառնա, հմա կատուն աղաք ա ընգնըմ ու վազ տալի, շունն էլ եդնեն։ Տանըմ ա տղի ըղաքին վեր դնըմ։ Նաչարը վեր ա ունըմ ձեռն ու, ուրախանաս, ինչ ուրխանըմ ա, կատվին պըչպաչորըմ ա, տենըմ ա թազին հեռու կանգնել, խեղճ-խեղճ մտիկ ա անըմ, գնըմ ա նրան էլ պաչըմ, բերըմ ա էրկուսին էլ մի լավ պատվըմ ա իրանց տան էլածիցը։

Լիսաբաշտեն հըլին ասըմ ա.— Քիանից խնթրըմ եմ, որ Սևանա ծովի պալատը հլե նհե սարքի բերես, թաքավորի պալատի դիմացը ոտն անես, նրա տեղը ծովըմը մի վանք շինես, իմ հիշատակը։

Չկելն աչկը խուփ ա անըմ, եդ մին էլ բաց ա անըմ, մին էլ տենըմ ա՝ պալատը կաղնած։

Գնըմ ա տենըմ էն անսկամը Արաբի հետ փթաթորված՝ քնած են։

Մարթ ա ղրգըմ թաքավորի կուշտը, ասըմ ա.— Թող գա իրա անսկամի արածնին տենա։

Թաքավորը գալիս ա նրանց շնթռած տենըմ, լիզուն լալկըմ ա, կարըմ չի մի բան էլա ասե։ Տղեն հրաման ա տալի, իրա քաղկի ժողովուրթը չիմ գալիս են տենըմ:

Ասըմ ա.— Այ ժողովուրթ, հմի ձեր խղճին եմ թողըմ, ի՞նչ պատիժ տանք սրանց։

Խալխն ամեքը մի կռնից ասըմ են.— Էրկսին էլ ղաթրի պոչիցը կապենք ու քաշ տանք, թող վենձ թիքան ընգաճնին մնան։

Ըտի թաքավորը հրաման ա տալի իրա ղոշունին, որ ժոզովըրթին դուս անեն: Հմա սաղ քաղաքն էլ գիդե, որ թաքավորն էլ ա ախչըկա արարմունքին ըռազի, որ էն նաչար տղին իրա տանիցը ծեծելով դուս ա արել, ըտուր հմար անց են կենըմ չիմն էլ տղի կուռը, թաքավորին թոլ են անըմ պալատի վերի էտաժիցը ու սպանըմ, Արաբին ու անսկամին էլ կապըմ են ղաթրի պոչիցը, քախկըմն էնքան քաշ տալի, վենձ թիքեն անգաճնին են թողըմ, նոր էնա էն տղին թաքավոր են շինըմ։ Ինչքան Արաբ ա ըլըմ իրանց ֆողըմը, չիմնուն էլ դուս ա անըմ իրանց ֆողիցը, աշխարը հլալըմ ա։

Տղեն հլին ասըմ ա.— Իմ ֆողըմն ինչքան քյասիբ կա, չիմնուն էլ հարստացրու։

Ինչքան քյասիբ կա, մաննան բեթար չլոտ ու գռչոտ կա, հուլը չիմնուն էլ իսանաշնորքի ա բերըմ, հարստացնըմ: Չիմն էլ ուրախանըմ են, քեփ անըմ, թազա թաքավորի հմար էլ մի քյասըբից սիրուն, խելոք ախչիկ են ուզըմ, օխտն օր, օխտը քշեր թազա հըրսանիք են անըմ, ուրխանաս՝ ինչ ուրխանըմ են, բախտավորվիս՝ ինչ բախտավորվըմ են։